open-index/open-wikipedia-markdown huggingface dataset:
Interlingue

**Interlingue** u **occidental** (clamau asinas entre 1922-1947) ye una luenga artificial creyada por Edgar de Wahl, un d'os primers esperantistas.

Von Wahl naixió en Tallin, hue Estonia y alavez provincia de l'Imperio ruso, en o sino d'una familia de luenga alemana. Os suyos consellos estioron seguius por Zamenhof. Oficial d'a marina de guerra, optó por o bando zarista en a Revolución de 1917. Dimpués d'o trunfo d'os sovieticos, s'exilió en Francia, cambiando o suyo apelliu por De Wahl. Descontento con o esperanto, decidió creyar o suyo propio prochecto, a o que clamaría "occidental". Publica en 1922 o suyo prochecto de luenga. Formula a regla de Wahl. Aconsiguió reunir un chicot grupo de seguidors, que continaría editando a revista *Cosmoglotta* dica os anyos 1950.

En 1947 decidioron cambiar o nombre por o de interlingue (no interlingua, nombre usau por Peano pa o suyo "Latino sine flexione", y tamién por l'Alexander Gode en prochecto de IALA de 1953). Manimenos, l'asociación no tornó a dar sinyals de vida dica o decenio d'os anyos 1990, a traviés d'Internet.

## Vinclos externos
* Diccionario aragonés-interlingue
Mont Roda

O **mont Roda** ye un mont situau en a muga entre os municipios de Castiello de Chaca y Borau.

En a suya cima bi ha un vértiz cheodesico con 1.549 metros d'altaria con o nombre de **Roda S.O.**

## Vinclos externos
*  [ftp://ftp.geodesia.ign.es/Red_Geodesica/Hoja0144/014480.pdf Fuella d'o vértiz cheodesico]
Sara Giménez Giménez

**Sara Giménez Giménez** (Uesca (Plana de Uesca, Aragón), 1977) ye una politico y avogada d'etnia chitana que ye sinyalera por a suya luita pa la integración d'o coleutivo chitán en a sociedat.

## Biografía
Estudió Dreito en a Universidat de Zaragoza​ y completó os suyos estudios realizando un Postgrau en Dreitos Humans por a Universidat d'o País Basco.

En 2014, estió gualardonada con o *Premio a la Responsabilidat Social*, por o suyo compromiso con a promoción d'a comunidat chitana, por l'Asociación Aragonesa de Mullers Interpresarias y Profesionals (u ARAME).

O 21 de marzo de 2018 empecipió a suya trayeutoria en o Comisión Europea contra o Racismo y a Intolerancia (u ECRI) como miembro​ y en a cual desembolica una labor de control y revisión de leis, politicas y medidas en materia de racismo y atras formas d'intolerancia. Con ella ye a primera vegada que una avogada d'etnia chitana representa a Espanya en iste comité.

En abril de 2019, dio o blinco a la politica espanyola d'a man de Ciudadanos dentrando a o Congreso d'os Deputatos por Madrit.

## Referencias
Bahkauv

O **Bahkauv** ye una creatura mitica d'Aquisgrán.

Se diz que se pareixe a un grandizo vetiello malfarchau con dients esmolaus y piel escatosa y que vive en l'alcanduz d'a ciudat d'Aquisgrán.

Se diz que a bestia espanta a los hombres encapinaus por a nueit cuan tornan enta casa dimpués d'a suya zorrera. O Bahkauv s'asola sobre os suyos huembros y cuan os hombres pifolos suplicaban u rezaban fan que o Bahkauv estase mas pesau. Manimenos, cuan maldicen a carga se fa mas liuchera. Os bahkauv mai emprenyan a las mullers y los ninos.

## Referencias
Lucio Urtubia

**Lucio Urtubia Jiménez** naixito de Cascant, Navarra o 18 de febrero de 1931 y muerto en París o 18 de chulio de 2020 fue un piquero y anarquista navarro.

Ye considerau por a izquierda politica espanyola y francesa como una mena de Robin Hood y a suya vida ye fuent d'inspiración de libros, cintas de cine, documentals, y cancions. Os baixos d'a suya casa son a seu d'o *Espace Louise-Michel* un puesto a on es fan debates, conferencias, exposicions, y reproduccions de cintas de cine de tematica anarquista.

## Referencias
Forcala

**Forcala** ye un pico de 1.476 metros d'altaria situau en a cordelera d'o Pireneu, en Aragón, en a sierra de Forcala.

Administrativament se troba en a muga entre os municipios de Val d'Echo y Ansó. En a suya cima bi ha un vértiz cheodesico.

## Referencias

## Vinclos externos
*  En Mendikat.net
*  [ftp://ftp.geodesia.ign.es/Red_Geodesica/Hoja0144/014411.pdf Fuella d'o vértiz cheodesico].
La Riola

**La Riola** ye un mont de 378 metros d'altaria situau en o termin municipal de Fraga, en a comarca aragonesa d'a Cinca Baixa.

Se troba en a depresión d'Ebro, en o termin de Partida Alta, y en a suya cima bi ha un vértiz cheodesico.

## Toponimia
Iste toponimo apareixe en o *Libro de privilechios de Fraga y as suyas aldeyas* como *Royola* (en catalán propiament "Rojola"), fendo referencia a la color roya d'o terreno, d'o latín RŬBEŬ.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0387/038733.pdf Fuella d'o vértiz cheodesico].
Loma de Mont-reyal

A **loma de Mont-reyal** (en catalán *loma de Mont-ral*, en castellano *loma de Monreal*) ye un mont de 263 metros d'altaria situau en o termin municipal de Fraga, en a Cinca Baixa.

Se troba en a depresión d'Ebro y en a suya cima bi ha un vértiz cheodesico.

## Toponimia
Iste toponimo apareixe en o *libro de privilechios de Fraga y as suyas aldeyas* como *Monte Regali*, *Monte Regalis*, *Montis Regali* y *Montis Regalis* y *Mont Real* y como o suyo nombre indica fa referencia a que yera una montanya de churisdicción reyal, perteneixient a l'aldeya de Mont-reyal.

En un texto latín de 1405 de l'Archivo de la Corona d'Aragón se documenta una variant d'o toponimo en aragonés *Mont Reyal*:

Hue bi ha microtoponimos en lo termin de Fraga relacionaus con iste toponimo como os *llanos de Mon Reyal* y *barranco de Mont-reyal*.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0387/038774.pdf Fuella d'o vértiz cheodesico].
Punta de la Concepció

A **punta de la Concepció** (en castellano *punta de la Concepción*) ye un mont de 263 metros d'altaria situau en o termin municipal de Fraga, en a comarca de Cinca Baixa y provincia de Uesca.

Se troba en a depresión d'Ebro y en a suya cima bi ha un vértiz cheodesico con o nombre de **La Punta**.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0387/038740.pdf Fuella d'o vértiz cheodesico] (.pdf).
Punta d'el Raso (sierra de Gabás)

A **punta d'el Raso** ye un pico de 1.656 metros d'altaria situau en o Prepireneu aragonés y en a sierra de Gabás.

Administrativament se troba en a muga entre os municipios de Val d'Echo y Ansó. En a suya cima bi ha un vértiz cheodesico.

## Toponimia
L'oronimo *punta d'el Raso* ye transparent en aragonés. Un raso ye un terreno sin vechetación, de topografía plana y en alto.

## Referencias

## Vinclos externos
* [ftp://ftp.geodesia.ign.es/Red_Geodesica/Hoja0144/014416.pdf Fuella d'o vértiz cheodesico].
Aturada de bus

Una **aturada de bus** u **aturada d'autobús** ye un elemento urbán, perteneixient a o mobiliario urbán y caracterizau por estar un espacio publico y polivalent d'uso social y colectivo. Se situa en as ceras, a on funciona como modo de referencia fisica visible d'a existencia d'os autobuses de transporte publico y estando o suyo obchectivo l'acceso a o sistema de transporte publico por meyo d'aturadas d'autobús pa permitir a os usuarios dentrar y salir d'o vehíclo. Pueden estar cubiertas por meyo de marquesinas pa protecher a os usuarios d'o mal orache como a fredor y a plevia, ya que iste elemento urbán se considera un refuchio de viandants basico (o qualo tien como proposito ufrir as condicions minimas pa a comodidat y eficiencia). Gosan tener elementos de senyalistica, como placas informativas con os numeros y mapas d'o recorriu d'as linias d'autobús que i pasan pa aduyar a os pasachers y operadors d'autobuses a identificar o puesto designau de l'aturada. Tamién pueden tener cartels de publicidat.

As aturadas d'autobús contribuyen a un funcionamiento optimo d'o sistema de fluxo d'o transporte publico, ya que aduya a establir un ritmo especifico en a dinamica viaria urbana: adintro d'a ciudat, o suyo disenyo y morfolochía responde a la relevancia d'o puesto en relación a o contexto urbán a on s'emplaza y, en termins economicos, a suya implementación habría de estar chustificada considerando a demanda de pasachers, os tiempos d'espera, o grau d'exposición a o viento y o mal orache. Dillá d'istos factors, tamién ye menester considerar a facilidat pa os pasachers y operadors d'autobús pa realizar o intercambio pasachero - autobús.

L'aturada d'autobús tien os suyos homologos en atras formas de transporte: l'aturada de tramvía, a gara de metro, o baixadero y a estación d'o funicular.

## Notas


## Referencias

## Vinclos externos
*  Paradas de bus en Zaragoza
Fredor

A **fredor** u **fridor** (d'o latín *frigĭdus*) ye en fisica l'ausencia de calor. No tien por tanto unidat de mesura particular, ya que lo que se puet mesurar, asinas como ixo a on que podemos observar fenomenos u emplegar tecnolochía, ye a calor. De feito, cuan parlamos d'enfriar u de dar fredo, de conchelar, refricherar, etc. lo que somos fendo realment ye sacar a calor. O fredo absoluto ye alavez l'ausencia total y absoluta de calor, un concepto ideyal que correspondería a os zero graus kelvin y que de momento no s'ha trobau que pueda ocurrir en dengún puesto de l'universo.

En biolochía y psicolochía parlamos de tener fredo, de climas fredos, etc. cuan nos referimos a temperaturas prou baixas pa que o cuerpo tienga lo que reconoixemos como sensación de fredo, con respuestas que pueden incluyir tremolons, arizons, etc. Y de calor cuan son prou altas pa que sintamos a sensación de calor, que puet provocar sudor y atras respuestas de protección. En plastica, as colors fredas son mas que mas a gama d'azuls, y tamién colors amanaus, como bels verdes y vrioletas. Istas colors gosan esprisar-nos culturalment fredor, pero tamién paz, calma, relaixamiento.

## Unidaz de mida
:*Se veiga l'articlo prencipal sobre as *'calorías**''
A fredor ye a "no-calor" y enfriar ye sacar calor. No podemos mesurar a fredor, u a variación de fredor, sino a calor, y ixo se fa en [[chulio (unidat)|chulios]] u en [[caloría]]s. Una variación positiva de fredor ye una negativa, y d'o mesmo modulo, que de calor, y viceversa. Como en bella aria d'o conoiximiento y d'aplicación habríamos de tractar siempre con numeros y variacions negativas, por a propia comodidat, se i puet usar a **frigoría**, de simbolo (poco usau) **fg''', qué ye simplament una caloría cambeada de signo.

*1 fg = -1 cal
*1 fg = -4,184 J
*1 kfg = -1.000 cal = -1 kcal
*1 kfg = -4.184 J

## Aplicacions
En a industria se fan muitas investigacions y aplicacions d'iste fenomeno con fins productivas y pa la conservación d'as materias que son susceptibles d'alterar-se por a calor, como os alimentos. Se divide en tres brancas prencipals:

* Refricheración: pa temperaturas superiors a zero graus Celsius.
* Conchelación: tecnicas pa adubir temperaturas inferiors a zero graus.
* Criochenia: pa conseguir temperaturas extremadament baixas.
* Climatización: pa conseguir una temperatura deseyada, que puet estar mas baixa u mas alta.

## Notas


## Referencias
Armantas Vitkauskas

**Armantas Vitkauskas** naixito de Marijampole  (Lituania) o 23 de marzo de 1989 ye un futbolista lituano que dende 2025 chuga con o FK Banga Gargždai. Ha estau internacional con a selección d'o suyo país una vegata.

## Títols
### Nacionals
* Copa de Lituania (8): 2009, 2011–12, 2012–13, 2013–14, 2014–15, 2015–16, 2016, 2018.
* Liga de LItuania (4): 2013, 2014, 2015, 2016.

## Vinclos externos

* Pachina oficial d'o club.
* alyga.lt pachina oficial
* SOCERWAY
* lietuvosfutbolas.lt
* national-football-teams
* Globalsportsarchive
Aquisgrán

**Aquisgrán** (en alemán *Aachen*, en ripuario d'Aquisgrán *Oche*, en francés *Aix-la-Chapelle* , en latín *Aquæ Granni*)  ye una ciudat d'o estato federato de Renania d'o Norte-Westfalia.

A suya población ye de 248.960 habitants en una superficie de 160,85&nbsp;km², con una densidat de población de 1548 hab/km².

Aquisgrán yera a residencia favorita de Carlos Magno, y mas tarde estió o puesto de coronación d'os reis alemans.

## Luenga
En Aquisgrán se charra un dialecto d'o franco ripuario que ye conoixiu como *ripuario d'Aquisgrán* (en alemán *Öcher Platt*).

## Vicos
Os vicos d'Aquisgrán, incluius os suyos subdistrictos, son os siguients:

* Aachen-Mitte: 10 Markt, 13 Theater, 14 Lindenplatz, 15 St. Jakob, 16 Westpark, 17 Hanbruch, 18 Hörn, 21 Ponttor, 22 Hansemannplatz, 23 Soers, 24 Jülicher Straße, 25 Kalkofen, 31 Kaiserplatz, 32 Adalbertsteinweg, 33 Panneschopp, 34 Rothe Erde, 35 Trierer Straße, 36 Frankenberg, 37 Forst, 41 Beverau, 42 Burtscheid Kurgarten, 43 Burtscheid Abbey, 46 Burtscheid Steinebrück, 47 Marschiertor, 48 Hangeweiher
* Brand: 51 Brand
* Eilendorf: 52 Eilendorf
* Haaren: 53 Haaren
* Kornelimünster/Walheim: 61 Kornelimünster, 62 Oberforstbach, 63 Walheim
* Laurensberg: 64 Vaalserquartier, 65 Laurensberg
* Richterich: 88 Richterich

## Alcaldes
Lista d'alcaldes democraticos dende 1945:

## Puestos d'intrés
* Palacio d'Aquisgrán.
* Capiella palatina d'Aquisgrán.
* Seu d'Aquisgrán.
* Casa d'a ciudat.
* Elisenbrunnen.
* Ilesia de Sant Miguel.

## Ciudaz achirmanadas
* Rems (Francia).
* Halifax (Reino Uniu).
* Toledo (Espanya).
* Montebourg (Francia).
* Ningbo (China).
* Naumburg (Alemanya).
* Kostroma (Rusia).
* Sariyer (Turquía).
* Ciudat d'o Cabo (Sudafrica).

## Personalidaz naixitas d'Aquisgrán
* Ludwig Mies van der Rohe, arquitecto.
* Armin Laschet, politico.

## Referencias
Morrón de Güell

O **morrón de Güell** ye un morrón de 1.401 metros situau en a sierra d'Esdolomada, en a provincia de Uesca (Aragón).

Se troba administrativament en o municipio de Graus. En a suya cima bi ha un vértiz cheodesico.

## Toponimia
L'oronimo *morrón de Güell* presenta lo chenerico "morrón" (part mes vistable d'un cinglo), uniu a lo toponimo indicador de lo lugar de Güell.

## Referencias

## Vinclos externos
*  Morrón de Güell en "Mendikat"
*  [ftp://ftp.geodesia.ign.es/Red_Geodesica/Hoja0251/025106.pdf Fuella d'o vértiz cheodesico]
Castillé d'os Coronals

O **Castillé d'os Coronals** ye un mont de 1.173 metros situau en a sierra de Torón, a 1&nbsp;km a o nord-este d'a ermita de Sant Martín de Pui de Cinca. Se troba administrativament en o municipio de Graus, en a provincia de Uesca (Aragón).

En a suya cima bi ha un vértiz cheodesico conoixiu como **Sant Martín** (en castellano *San Martín*) por a ermita que i hai amán.

## Vinclos externos
*  [ftp://ftp.geodesia.ign.es/Red_Geodesica/Hoja0250/025044.pdf Fuella d'o vértiz cheodesico]
*  En Mendikat
Las Faixanetas

**Las Faixanetas** (en castellano *Las Fagetas* u *Las Fajetas*) u **Feixa de la Font** (en castellano *Las Fagetas de Matón*) ye un mont de 1.012 metros situau sobre o lugar d'Aguilaníu, en a provincia de Uesca (Aragón).

Se troba administrativament en a muga entre Graus y La Puebla de Castro. En a suya cima bi ha un vértiz cheodesico.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0288/028856.pdf Fuella d'o vértiz cheodesico]
Antonio González Triviño

**Antonio González Triviño** (5 de marzo de 1951 de Tetuán, Protectorau espanyol de Marruecos) ye un mayestro industrial y politico espanyol. Estió alcalde de Zaragoza dende o 27 de chinero de 1986 dica o 17 de chunio de 1995.

## Trachectoria politica
Estió concellero en o Concello de Zaragoza por UCD y posteriorment por o PSOE. Dimpués d'a muerte de Ramón Sainz de Varanda fue designau alcalde d'a ciudad, con 34 anyos, ya casau y con dos fillos, cargo en o que estió dica 1995. También estió eurodiputau y deputau en a III Lechislatura d'as Corz d'Aragón. A suya carrera politica remató en 1999, dende alavez exerce como empresario en Barcelona.

En a suya etapa como maximo rechidor d'a ciudad s'actuó en as «asignaturas pendients» que teneba Zaragoza. Encara en bels prochectos s'esbatafulloron y atros cambioron u se facioron en meyo de fuertes polemicas. Como resenya os convenios urbanisticos que por primera vegada apuntoron enta l'ueste pa o creiximiento d'a capital de l'Ebro.

Dos d'as suyas obras continan estando en l'actualidat imprescindibles pa Zaragoza: en o distrito de Sant Chusé se construyió o pabillón Prencipe Felipe y, chunto a la Romareda, l'Auditorio. Se remodeló o Teatro Prencipal. Se fació o Plan de recuperación d'o Casco Viello. S'esvielloron os puents d'o Pilar y de Piedra. Ta rematar se fació a depuradora d'auguas de la Cartuixa y se conoixió que a prencipal linia d'AVE (Madrit-Barcelona) tendría aturada en Zaragoza.

## Referencias
Cerro de Sant Per

O **cerro de Sant Per** (en castellano *cerro de San Pedro*) ye un cerro de 826 metros situau a 2&nbsp;km a o nord-ueste de Graus, en a provincia de Uesca (Aragón).

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0250/025051.pdf Fuella d'o vértiz cheodesico]
Censal

O **censal** ye una obligación perpetua, pero que incorpora a posibilidat de redención. Estió un traste financiero muit extendiu en a Corona d'Aragón dende a Baixa Edat Meya dica a Edat Contemporania; yera usau como mecanismo de financiamiento tanto por os particulars, como que por os organismos publicos (como os gubiernos municipals, Deputación Cheneral d'Aragón, monarquía).

## Definición
Tecnicament consistiba en una perpetuidat emitida como deuda publica, ye decir, un inversor reblaba un capital a cambio de recibir una pensión, u conduta anyal, de traza perpetua como que contrapartida d'o capital donau. A constitución d'o censal preneba a forma de venda de dreito: una persona u institución, amenestida de diners, (o *censatario*) creyaba una pensión censal y la vendeba a una persona u institución, poseyedora de capital y intresada en percibir a pensión. A taxa que mediba a relación entre a pensión y o capital -o rendimiento-  acostumbraba a estar d'o 7,5%. A pensión se pagaba anyalment de forma perpetua, si bien existiba a posibilidat que o censatario redimiese a suya obligación remercando o censal.

## Referencias
IKEA

**IKEA** ye un grupo multinacional sueco con seu en os Países Baixos que disenya y vende muebles listos pa ensamblar, electrodomesticos de cocina y accesorios pa o fogar, entre atros productos utils y ocasionalment servicios pa o fogar. Fundada en Suecia en 1943 por Ingvar Kamprad, de 17 anyadas d'edat, IKEA ha estau o minorista de muebles mas gran d'o mundo dende 2008. Seguntes l'indiz de multimillonarios de Bloomberg, dica chinero de 2018, Kamprad yera a uitena persona mas rica d'o mundo, con un patrimonio neto estimau de 58.700 millons de dolars. O nombre d'a companyía consiste en as inicials d'o suyo fundador (**I**ngvar **K**amprad) mas as de **E**lmtaryd, a grancha familiar an naixió y o lugar cercano **A**gunnaryd (a suya ciudat natal en Småland, sud de Suecia).

A companyía ye conoixida por os suyos disenyos modernistas pa diversos tipos d'electrodomesticos y muebles, y o suyo treballo de disenyo d'interiors a ormino s'asocia con una simplicidat ecolochica. Amás, a empresa ye conoixida por o suyo ficacio a o control de costes, os detalles operativos y o desarrollo contino de productos que permitioron a IKEA reducir os suyos pres en un promeyo de dos a tres por ciento.

O negocio ye una empresa privada propiedat d'Inter IKEA Systems B.V., rechistrada en os Países Baixos y controlada por os fillos d'o suyo fundador Ingvar Kamprad. O grupo IKEA tien una estructura corporativa complexa, que seguntes os miembros d'o Parlamento Europeu estió disenyada pa privar o pago d'impuestos de mas de mil millons d'euros entre o periodo 2009-2014. Ye controlau por cuantas fundacions con seu en os Países Baixos y Liechtenstein.

A chunyo de 2019, i hai 433 botigas IKEA operando en 52 países y en l'anyo fiscal 2018, se vendio un cabal d'IKEA por valor de € 38.8 mil millons. A pachina web d'IKEA contiene arredol de 12.000 productos y i habió mas de 2,1 mil millons de vesitants a as suyas pachinas web dende setiembre de 2015 dica agosto de 2016.  A companyía ye responsable d'aproximadament o 1% d'o consumo mundial de fusta de productos comercials, por o que ye un d'os mayors usuarios de fusta en o sector minorista.

## En Aragón
O 22 de mayo de 2007 ubrió IKEA a suya primera filial en Aragón en Puerto Venecia en Zaragoza. Bels 12.500 vesitants acudioron ixe diya a la botiga.

En 2014 ya heba visitau a botiga mas de 13 millons de personas.

En 2018 s'estimaba que l'impacto economico en a provincia de Zaragoza yera de 15,7 millons d'euros. Manimenos a empresa ha estau acusada y condenada cuantas vegadas por evasión de treudos.

## Referencias
Galirón

**Galirón** ye una montanya de 1.430 metros en a provincia de Uesca (Aragón).

Se troba en a trifinio entre La Foradada d'el Toscar, Graus y Isabana. En a suya cima bi ha un vértiz cheodesico.

## Vinclos externos
*  Galirón en "Mendikat"
*  [ftp://ftp.geodesia.ign.es/Red_Geodesica/Hoja0212/021280.pdf Fuella d'o vértiz cheodesico]
Violario

O **violario** yera un tipo de contracto por o cual se recibiba o dreito entre a vida d'una persona y dica que ista feneixeba a recullir periodicament una pensión en diners. Pa recibir iste dreito s'ha d'haber entregau un capital. A obligación de pagar a pensión vitalicia ye redimible. Se desembolicó como un tipo de amprau medieval entre o decenio d'os anyos 30 d'o sieglo XIV en Catalunya y s'extendió posteriorment a Aragón y Valencia. Concebiu como que una forma de credito a largo plazo, concretament en dos vidas. Por meyo d'una formulación comercial, o violario intentaba escapar d'as restriccions eclesiasticas que censuraban l'usura. 
L'intrés anyal d'as pensions se situoron en un primer momento en o 14,29%, si bien estioron baixando a lo largo d'o sieglo XIV. En zonas urbanas as pensions gosaban consistir en entregas de numerario; en zonas rurals, en cambio, en as pensions tamién se preveyeban en granullo.

## Referencias
Poblau iberico de Sant Per

O **poblau iberico de Sant Per**, u tamién conoixiu como **Torretón de los Moros**, ye un chacimiento arqueolochico situau en o cabezo de Sant Per, entre as localidaz d'Oliet y Arinyo (Andorra-Sierra d'Arcos), en o Parque Cultural d'el Río Martín que contiene as restas d'un chicot poblau iberico fortificau.

O chacimiento se divide en dos zonas bien diferenciadas: d'una man o recinto fortificau que se troba en l'extremo sud-este d'o cerro y d'atra un recinto extramuros que s'estendilla dica as primeras costeras d'o cabezo Calapetre, con una superficie total de dica 1,7 hectarias. A fortificación aproveita as condicions naturals d'o terreno pa protecher-se, con un cinglo por un canto y un unico acceso con un gran foso de 25 x 7 metros, una doble ringlera de murallas (a primera d'ellas de 4 metros d'amplaria), un camín de ronda y cuantos torretons de planta circular d'os que encara se conserva un de mas de 13 m d'altaria. O papel d'iste conchunto fortificau ye militar, o control d'accesos y vías de comunicación y a protección d'atros nuclios ibers amanaus y adedicados posiblement a actividaz agropecuarias.

Chunto a o foso yera una primera linia de muralla, feita con grans piedras, con trazau curvilinio de 4 metros d'amplaria rodiau por un camín de ronda. O muro remata en arribar a la costera chunto a o barranco nord-este. Dimpués d'a primera muralla bi ha un espacio libre de construccions en a que nomás bi ha un atro torretón que heba de tener un important papel en a esfensa d'o poblau.

A segunda linia de muralla ye mas complexa debiu a la existencia obras de refuerce, asinas como por una serie de construccions como es un trampo de muralla mas antigo que ye en una fuerte ripa, sobre o que s'adosa un muro de piedra mas regular y de mayor grandaria, con una torre cuadrada d'anglos contreitos. En l'extremo Este d'a muralla bi ha una segunda torre franca de planta circular, que completa iste recinto.

Bi ha un atra torre defensiva en a parti central d'a fortificación. Ista torre ye de forma rectangular, con os angulos exteriors contreitos, redondiaus por meyo d'a talla d'os bloques, pa obtener mayor resistencia a os proyectils y suprimir anglos muertos en o tiro y a cosirada.

## Historia
O poblau habió d'estar construyiu arredol d'o sieglo III aC y habitau dica o sieglo I aC.

Seguntes o *Boletín Oficial d'Aragón* d'o día 18 de chulio de 2001 por o Decreto 134/2001, de 3 de chulio, d'o Gubierno d'Aragón, se declaró a o poblau de Sant Per como Bien d'Intrés Cultural en a categoría de Conchunto d'Interés Cultural, zona arqueolochica.

## Vinclos externos

*  San Pedro (Oliete). Patrimonio Cultural de Aragón.
*  San Pedro. Iberos en Aragón.
Apertium

**Apertium** ye un sistema de traducción automatica que ha estau desarrollau con o financiamiento conchunto d'o gubierno espanyol y a Cheneralidat de Catalunya en a Universidat d'Alicant. Apertium yera orichinalment disenyau pa traducir entre luengas relacionadas, encara que recientment se le ha adhibiu mas potencia sintactica pa poder tractar pars mas aluenyaus. Ye un software libre liberau baixo os termin d'a licencia GNU GPL. Os datos lingüisticos tamién tienen licencia GNU GPL.

## Referencias

## Vinclos externos
* Apertium castellano > aragonés
LibreOffice

**LibreOffice** ye un paquet ofimatico de baldes y de codigo ubierto, un prochecto de The Document Foundation. Se deseparó en 2010 d'OpenOffice.org, que yera una versión de codigo ubierto de l'anterior StarOffice. O paquet LibreOffice consta de programas pa o procesamiento de textos, a creyación y edición de fuellas de calculo, presentacions de diapositivas, diagramas y dibuixos, o treballo con bases de datos y a composición de formulas matematicas.

Ye disponible en 115 idiomas, entre éls l'aragonés a causa d'o treballo de l'asociación Softaragonés.

## Referencias

## Vinclos externos
*  Pachina web de LibreOffice
Notepad++

**Notepad++** ye un editor de codigo fuent libre y gratuito que suporta cuantos lenguaches de programación y funciona baixo l'entorno Microsoft Windows. Estió creyau pa superar Notepad. Estió disenyau por Don Ho en setiembre de 2003 y a suya primera versión estió publicada en noviembre de 2003. Dende que estió publicau en sourceforge.net ha aconseguiu mas de 29 millons de descargas.

Ye disponible en 90 idiomas, entre éls l'aragonés a causa d'o treballo de l'asociación Softaragonés.

## Referencias

## Vinclos externos
*  Notepad++ en Softaragonés
Tozal de Camporretuno

O **tozal de Camporretuno** ye un tozal situau chunto a la localidat de Burceat, en o municipio de Balbastro.

En o suyo cobalto bi ha un vértiz cheodesico con 494 metros d'altaria con o nombre de **Burceat**.

## Vinclos externos
*  [ftp://ftp.geodesia.ign.es/Red_Geodesica/Hoja0287/028795.pdf Fuella d'o vértiz cheodesico]
Loma de Benasque

A **loma de Benasque** ye una loma situada en o municipio de Balbastro, adintro d'a finca d'a Torre de los Escolapios.

En o suyo cobalto bi ha un vértiz cheodesico con 433 metros d'altaria.

## Vinclos externos
*  [ftp://ftp.geodesia.ign.es/Red_Geodesica/Hoja0325/032589.pdf Fuella d'o vértiz cheodesico]
Saso de las Coronas

O **saso de las Coronas** ye un saso situau en o municipio de Balbastro.

En o suyo cobalto bi ha un vértiz cheodesico con 431 metros d'altaria.

## Vinclos externos
*  [ftp://ftp.geodesia.ign.es/Red_Geodesica/Hoja0288/028801.pdf Fuella d'o vértiz cheodesico]
Grandes y San Martín

**Grandes y San Martín** ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila y d'o partiu chudicial d'Ávila.

A suya población ye de 27 habitants (2019) en una superficie d'11,59 km², con una densidat de población de 2,67 hab/km².

## Cheografía
A localidat de Grandes y San Martín se troba situada a 1.005 metros d'altaria sobre lo livel d'a mar, a una distancia de 43 km d'a ciudat d'Ávila, a capital d'a suya provincia.

D'o suyo termin municipal en fan parte los lugars de Grandes y San Martín de las Cabezas.

## Demografía

## Administración
### Alcaldes

## Molimentos
* Ilesia de Sant Chuan Baptista de Grandes, una ilesia adedicada a sant Chuan Baptista en o lugar de Grandes.

## Vinclos externos

*  Pachina web oficial municipal de Grandes y San Martín.
Cantera del Tejar

**Cantera del Tejar** ye un mont situau en o municipio de Sarinyena, chunto a la canal d'os Monegros.

En o suyo cobalto bi ha un vértiz cheodesico con 400 metros d'altaria.

## Vinclos externos
*  [ftp://ftp.geodesia.ign.es/Red_Geodesica/Hoja0356/035664.pdf Fuella d'o vértiz cheodesico].
Tozal de la Laguneta

O **tozal de la Laguneta** ye un tozal situau en o municipio de Sarinyena, chunto a o río Alcanadre.

En o suyo cobalto bi ha un vértiz cheodesico con 302 metros d'altaria.

## Vinclos externos
*  [ftp://ftp.geodesia.ign.es/Red_Geodesica/Hoja0357/035715.pdf Fuella d'o vértiz cheodesico]
Meteorito

Un **meteorito** ye una pieza solida d'enruenas d'un obchecto, como que una cometa, un asteroide u un meteroide, que s'orichina en o espacio exterior y sobrevive a o suyo paso por l'atmosfera pa plegar en a superficie d'una planeta u luna. Cuan l'obchecto orichinal ingresa a l'atmosfera, cuantos factors como que a fricción, a presión y as interaccions quimicas con os gases atmosfericos fan que se calient y irradie enerchía. Dimpués se converte en un meteorito y forma una bola de fuego, tamién conoixida como *estrela corredera*; Os astronomos claman a os eixemplos mas brillants "bolidos". 
Os meteoritos vareyan muito en grandaria. Pa os cheologos, un bolido ye un meteorito pro gran como que pa creyar un crater d'impauto.

Os meteoritos que se recuperan dimpués d'estar observaus mientres tramian por l'atmosfera y impautan a Tierra se dicen *caitas de meteoritos* (en anglés *meteorite falls*). Toz os de demás se conoixen como *trobos de meteoritos* (en anglés *meteorite finds*). Dica agosto de 2018, i habió arredol d'1.412 caitas presenciadas. Dica 2018, i hai mas de 59.200 trobos de meteoritos bien documentaus.

## Categorías
Os meteoritos s'han dividiu tradicionalment en tres grans categorías:

* meteoritos pedregosos que son penyas, componius prencipalment de minerals de silicato;
* meteoritos de fierro que se componen prencipalment de níquel-fierro metalico; y
* meteoritos de fierro pedregoso que contienen grans cantidaz de material metalico y rocoso.

Os esquemas de clasificación modernos dividen os meteoritos en grupos d'alcuerdo con a suya estructura, composición quimica y isotopica y mineralochía. Os meteoritos menors de 2&nbsp;mm se clasifican como *micrometeoritos*. Os *meteoritos extraterrestres* son obchectos que han impactau atros cuerpos celestes, haigan pasau u no por una atmosfera. Han estau trobaus en a Luna y en Marte.

## Etimolochía
O termin meteorito promada d'o griego μετέωρος (*meteoros*), que significa «fenomeno en o ciel».

## Nombre
Os meteoritos se nombran perén como o puesto en an estioron trobaus,​ cheneralment una ciudat proxima u bella caracteristica cheografica. En os casos an muitos meteoritos son trobaus en un mesmo puesto, o nombre puede estar seguiu por un numero u una letra (eixemplo: *Allan Hills 84001* u *Dimmitt (b)*).

## Meteoritos en Aragón

## Se veiga tamién
* Meteorito Sena
* Meteorito Zaragoza.
* Estructura d'impacto d'Azuara.

## Referencias
Alto de la Perdiz

L**'alto de la Perdiz** ye un mont de 641 metros d'altaria situau en a provincia de Zaragoza.

Administrativament se troba en a muga entre Chodes y Ricla.

## Vinclos externos
*  En Mendikat.net
La Predicadera

**La Predicadera** ye un mont situau en o municipio de Chaca. En a suya cima bi ha un vértiz cheodesico con 1.031 metros d'altaria.

## Vinclos externos
*  [ftp://ftp.geodesia.ign.es/Red_Geodesica/Hoja0176/017672.pdf Fuella d'o vértiz cheodesico]
*  En Mendikat.net
Fontanetas

**Fontanetas** ye un mont de 482 metros d'altaria situau en o municipio de Peralta d'Alcofeya.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0325/032534.pdf Fuella d'o vértiz cheodesico].
Calor

A **calor** (de simbolo **Q**) ye una forma d'enerchía que se produce con o movimiento cinetico d'as moleculas d'un cuerpo u particla.

Tamién se puet definir como una sensación que s'experimenta en recibir dreitament u indreitament a radiación solar, u d'aproximación a una fuent exotermica.

En a fisica a **calor** se define como o intercambio d'enerchía que se produce en cualsiquier proceso en o que o sistema no ye aislau d'o entorno y i existe un gradient de temperaturas en as mugas d'o sistema analizau. No s'ha de confundir o concepto de calor con o de temperatura ni tampoco no con o d'entalpía.

## Transmisión de calor
Por un regular, s'admiten tres formas distintas de transmitir a calor: por conducción, por convección y por radiación. Rigurosament, nomás a conducción y a radiación son formas de transmisión d'a calor, que pa producir-sen penden nomás d'a existencia d'un desequilibrio termico. O caso d'a convección pende amás d'o transporte mecanico de masa, manimenos como contina habendo-ie una transferencia de calor dende una zona de mayor temperatura a un atra de temperatura inferior, s'adopta la expresión transmisión de calor por convección.

* Conducción termica: Siempre que existe un gradient de temperatura en un meyo solido, a calor fluye dende a rechión u cuerpo con mayor temperatura a la rechión u cuerpo con menor temperatura.
* Convección termica: se compone de dos mecanismos que operan a la vegada; transferencia d'enerchía chenerada por o movimiento molecular, ye decir, conducción, y transferencia d'enerchía a traviés d'o movimiento de partis de fluyius empentadas por una fuerza externa, que puet estar *natural* en o caso d'un gradient de densidat, u *forzada* en o caso d'un ventilador u una bomba.
* Radiación termica: Toz os cuerpos emiten radiación electromagnetica con una intensidat que pende d'a suya temperatura y d'a largaria d'onda considerada.

A transmisión simpla, ye decir, debida nomás a una d'as tres formas ye en a practica inexistent y se produce siempre en forma simultania, a o menos por a combinación de dos d'as formas de transmisión y muit a sobén por as tres.

## Se veiga tamién
* Fredor

## Referencias
Aritana Yulawapiti

**Aritana Yawalapiti**, naixito en puesto desconoixito en 1949 y muerto en l'hespital de Goiânia, Estato de Goiás, o 5 d'agosto de 2020 fue un  cacique d'a tribu d'os Yaualapitis, un grupo indichena orichinario d'a rechión brasilera de l'Alto Xingu y presidente de l'Instituto de Pesquisa Etno Ambiental do Xingu (IPEAX).

Fillo d'un lider d'os Yaualapitis fue preparau ta fer as funcions de lider d'a tribu dende nino, en os anyos 1980 asume o liderache d'a tribu y actua en a esfensa d'os dreitos indichenas, prencipalment en a demarcación y a preservación d'os suyos territorios, y o dreito a la amostranza y a salut.

Yera un gran defensor d'a preservación y a continación d'a cultura d'o suyo pueblo en as nuevas cheneracions, y denunció a deforestación y os suyos efectos ta la comunidat indichena de l'Amazonas. Antis de enfermar de COVID-19, yera fendo una campanya ta recollir diners ta l'atención medica d'os indichenas.

Morió o 5 de agosto de 2020 en l'hespital de Goiânia de Covid-19 dimpués de dos semanas en a UCI con ventilación artificial.

## Referencias
Palo del Moro

O **Palo del Moro** ye un palo de fusta encaixau en una crepaza cuasi inaccesible d'un cinglo chunto a o río Xalón, amán d'a localidat de Ricla. Ista zona yera conoixida d'antis m'as como *val d'Almadek* u *Almadech*. No se sabe guaire bien como arribo o tocho a iste punto ni qui lo ficó astí, por o que existe una leyenda pa explicar o feito.

Se diz que un guallardo y valeroso soldau moro que heba feito parti d'a conquiesta d'istas tierras, s'inamoró d'una polida mesacha cristiana a qui l'adedicaba toz os trunfos que conseguiba en as suyas batallas. A mesacha manimenos le refusaba siempre y o caballero ya no sabeba que fer pa contrimostrar-le o suyo amor.

Un día ella le preguntó si sería capable de clavar a suya lanza en o punto mas altero d'o cinglo d'Almadek y él marchó ascape pa prebar de fer-lo. A o día siguient se veyeba brilar a lanza en iste punto y cuan os vecins d'a comarca fuoron a veyer-lo troboron o cuerpo sin vida d'o guerrero a os piez d'as rocas. Dende alavez a val prenió o nombre de Palo del Moro en a suya honor.

## Vinclos externos
*  La leyenda del Palo del Moro
Lampit

Un **lampit** u **lampado** (d'o latín *< lampare*) ye un resplandor muit vivo produciu en as nubles por una descarga electrica. Tamién se diz **relampit**, **lampo** u **lampada**..

Existen diferents explicacions alternativas de cómo se produce a luz d'o lampit. A diferencia de voltache se debe mas que mas a las diferents velocidaz d'ionización d'os components d'os gases que forman ditas nubles. A ionización d'istos components se debe en sí mesma a l'efecto d'a luz solar y a la diferencia de temperaturas entre os distintos estratos d'a nuble, asinas como a la diferencia de temperaturas entre día y nueit.
A diferencia d'o rayo, o lampit baixa dende as boiras en forma ramificada y nunca no arriba a la tierra encara que o mesmo siga, igual que o rayo, lo que se diz gradient de voltache u de potencial electrico; isto ye, a linia recta mas curta que une dos variacions maximas de voltache, dando-le a o rayo ixa forma tan suyiza.
O lampit se produce asinas: cuan pleve sobre a superficie terrestre, se produce evaporación natural (causada por o fenomeno d'a convección), levando enta alto gotas d'augua, ye decir, H2O. Tanimientres, a una altaria d'entre 2,5 a 3 kilometros a on a temperatura ye de 15 a 20 graus Celsius baixo zero, se producen particlas de chelo que cayen por gravedat y que chocan con as gotas d'augua que puyan por a evaporación. Istas friccions y colisions producen deseparación de cargas electricas (disociación), y se chenera un campo electrico, ye decir, fuerzas que se eixercen entre cargas, dica que arriba l'inte en que se dan transferencias de cargas, comúnment conoixidas como lampiz.

## Calculo d'a distancia  de cayida
Existe un metodo elemental pa determinar a distancia a la que caye un rayo a partir d'o lampit y o truen asociaus a o rayo. O metodo se basa en que la luz y o soniu se propagan a velocidaz muit diferentes. Clamando a las tres incognitas *d* a la distancia, *t<sub>r</sub>* a o tiempo que tarda o lampit en arribar dica l'observador y *t<sub>s</sub>* a o tiempo que tarda o truen en arribar dica l'observador, y mesurando o tiempo \Delta t = t_s - t_r se tien:

a on c ye a velocidat d'a luz y v a velocidat d'o soniu se tien que resolvindo o sistema de ecuacions anterior:

Ye decir, que mesurando o tiempo que pasa entre o lampit y o truen se puet estimar l distancia, cada 3 segundos de retardo significa 1&nbsp;km de distancia.

## Notas


## Referencias

## Bibliografía
* Ritenour AE, Morton MJ, McManus JG, Barillo DJ, Cancio LC; Morton; McManus; Barillo; Cancio (2008). *Lightning injury: a review*. *Burns* 34 (5): 585–94.
* Ronald L. Holle. *Annual rates of lightning fatalities by country.* 0th International Lightning Detection Conference. 21–23 April 2008. Tucson, Arizona, USA.
Trueno

O **trueno** u **tron** ye o soniu d'a onda de choque causada cuan un lampit calienta instantaniament l'aire por o que se mueve entre boiras, u d'ellas dica a superficie terrestre, a mas de 28.000 °C. Iste aire muit calient aumenta de volumen y se espande a gran velocidat, pero en mezclar-se con l'aire fredo d'arredol baixa bruscament a suya temperatura y se contraye. Ista rapeda expansión y contracción chenera ondas de choque que son as responsables d'o rudio d'o trueno.

## Orichen
L'orichen d'o trueno ha estau obchecto de discusión cientifica mientres muitos sieglos. A primera teoría d'a que se tien noticia ye atribuyida a o filosofo Aristótil en a tercera centuria antis de Cristo, espiculando que o soniu podía estar causau por a colisión de nubles. Dende alavez muitas teorías han estau propuestas. En o sieglo XIX a teoría mas acceptada yera que o lampit produciba o vueito chenerando dimpués o rudio consecuent. En o sieglo XX ye prou consensuau que o trueno viene orichinau por a onda de choque en l'aire debida a la expansión termica de sopetón d'o plasma en a trayectoria d'o lampit. A temperatura adintro d'o rayo, medida a traviés d'analís espectroscopico, varía mientres 50 microsegundos d'a temperatura ambient a -253,15&nbsp;C u dica -243,15&nbsp;°C, pa ir baixando a moniquet dica os -263,15&nbsp;°C. Ista calor causa una graniza expansión de l'aire enta todas as direccions, empentando l'aire d'arredol a velocidaz superiors a la d'o soniu. Ista onda a la fin ye una onda de choque que recorre ascape l'atmosfera. En bels casos o soniu d'o trueno puet adubir os 110&nbsp;dB, amán d'o branquil d'a dolor pa l'oyiu humán.

## Velocidat
A onda de choque producida por un lampit viacha a una velocidat mayor a la d'o soniu, pero nomas s'estendilla por bels diez metros. A partir d'astí, o trueno se comporta como un soniu común y viacha a bels 340 metros por segundo. Por o tanto, pa calcular a distancia d'un lampit, se disprecia o fenomeno inicial y se considera un kilometro por cada tres segundos que transcurren entre l'aparición d'o rayo y l'inte en que s'ascuita o trueno.

Se puet estimar a distancia a la que caye un lampit en metros como:

a on *v* ye a velocidat d'o soniu y *c* ye a velocidat d'a luz. Por lo que, mesurando o tiempo \Delta t (en segundos) que transcurre entre o lampit y o truen, ye posible estimar a distancia: cada 3 segundos de retardo representa una distancia d'1&nbsp;km.

## Se veiga tamién
* Lampit.

## Notas


## Referencias

## Vinclos externos
Scratch

**Scratch** ye un lenguache de programación visual basau en bloques y una pachina web endrezau prencipalment a ninos.  Os usuarios de ista pachina pueden creyar prochectos en linia utilizando una interficie semellant a un bloque. O servicio ye desarrollau por o MIT Media Lab, ha estau traduciu a mas de 70 idiomas y s'utiliza en a mayoría d'as partis d'o mundo. Scratch s'amuestra y s'emplega en escuelas y universidaz, asinas como en atras institucions de conoixencia publico. A partir d'abril de 2020, as estatisticas d'a comunidat en a pachina web oficial amuestran mas de 52 millons de prochectos compartius por mas de 54 millons d'usuarios y cuasi 55 millons de vesitas mensuals a la pachina web.

Ye disponible en 70 idiomas, entre éls l'aragonés a causa d'o treballo de l'asociación Softaragonés.

Scratch ye basau en o lenguache de programación Logo y sirve pa aprender a programar a traviés d'o chuego y a experimentación y introducir, asinas, o pensamiento computacional. A suya interficie ye sencilla y permite tanto creyar historias interactivas, tutorials, chuegos y animacions, como que compartir os prochectos con atros usuarios en linia. Os prochectos pueden estar de tematica variada, se pueden adaptar y orientar a diferents ambitos y obchectivos. Por eixemplo, en l'ambito educativo, se puede treballar dende as diferents arias que replega o curriclo d'educación primaria.

## Vinclos externos
*  Scratch en Softaragonés
MediaWiki

**MediaWiki** ye un motor wiki de baldes y de codigo ubierto. Fue desarrollau pa o suyo uso en Wikipedia en 2002, y prenó o suyo nombre de "MediaWiki" en 2003. Sigue en emplego en a Wikipedia y en cuasi toz os de demás pachinas web de Wikimedia, incluius Wiktionary, Wikimedia Commons y Wikidata; istos puestos continan definindo una gran parti d'o conchunto de requisitos pa MediaWiki. MediaWiki fue desarrollau orichinalment por Magnus Manske y amillorau por Lee Daniel Crocker. O suyo desarrollo ha estau coordinau dende alavez por a Fundación Wikimedia.

MediaWiki ye escrito en o lenguache de programación PHP y almagazena tot o conteniu de texto en una base de datos. O software ye optimizau pa maniar eficientment grans prochectos, que pueden tener terabytes de conteniu y cientos de milars de vesitas por segundo.  A causa que Wikipedia ye un d'os puestos web mas grans d'o mundo, aconseguir l'escalabilidat a traviés de multiples capas d'almagazenamiento en caché y replicación de bases de datos ha estau una gran preocupación pa os desembolicadors. Unatro aspecto important de MediaWiki ye a suya internacionalización; a suya interficie ye disponible en mas de 300 idiomas. O software tien mas d'1.000 configuracions de configuración y mas d'1.800 extensions disponibles pa permitir que s'adhiban u cambeyen cuantas funcions.

Amás d'o suyo uso en os pachinas de Wikimedia, MediaWiki s'ha utilizau como un sistema de chestión de conoixencia y chestión de conteniu en milars de pachinas web, publicos y privaus, incluius os pachinas web Fandom, wikiHow y Gamepedia, y as prencipals instalacions internas como que Intellipedia y Diplopedia.

Ye disponible en mas de 300 idiomas, entre éls l'aragonés a causa d'o treballo de l'asociación Softaragonés.

## Vinclos externos
*  MediaWiki en Softaragonés
Puerto

:*Iste articlo tracta sobre una estructura natural u artificial ta os [[barco]]s. Ta atros usos de «puerto», se veiga *'Puerto (desambigación)**.''


Un **puerto*' (d'o [[latín]] *< portus'') ye una estructura natural u artificial a on, amás d'estar presguardaus, os barcos pueden fer as operacions d'embarque y desembarque de pasachers y mercaderías. Puet incluyir un u mas muelles. Encara que normalment se troba en una costa u un estuario maritimo, bels puertos se situan muitos kilometros en l'interior, con acceso a la mar a traviés d'un río u una canal como aparcamento portuario connectau a una infraestructura terrestre que permite l'almadazenache de chicotas unidaz, como barcos de vela, asinas como treslaus a os rez ferroviarios y de carreteras.

Un puerto puet fer cuantas funcions, pero mas que mas s'ha d'utilizar pa aloixar barcos, mas que mas mientres as operacions de carga y descarga. Tamién facilita as operacions de suministro y reparación. Ye un puesto pa acubilar-se.

En contraposición con un anclache u refuchio que consiste por un regular en un puerto a l'abrigo d'os vientos y as olas, puet requerir dragau pa mantener a profundidat suficient.

Existen puertos de todas as midas, que auespan dende bellas embarcacions dica milenta d'embarcacions y servicios u instalacions de producción industrial. En l'actualidat, o mayor creiximiento d'o desarrollo d'o puerto se troba en Asia, o continent con bels d'os puertos mas grans y ocupaus d'o mundo, como os puertos chineses de Xangai y Ningbo y o de Singapur.

## Se veiga tamién
* Puerto ixuto.
* Puerto de montanya.

## Referencias
Las Planas de Presinyena

**Las Planas de Presinyena** (en castellano *Las Planas de Presiñena*) ye una elevación de 286 metros d'altaria situada en o termin municipal de Sena, en os Monegros.

Se troba en a depresión d'Ebro y en a suya cima bi ha un vértiz cheodesico.

## Toponimia
*Presinyena* podría tener o suyo orichen en l'antroponimo latino "Priscinius".

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0357/035723.pdf Fuella d'o vértiz cheodesico]
Sarda de Sena

A **Sarda de Sena** ye una loma de 405 metros d'altaria situada en o termin municipal de Sena, en os Monegros.

Se troba en a depresión d'Ebro y en a suya cima bi ha un vértiz cheodesico.

## Toponimia
Una sarda ye una zona de mont u tierra que no ye cautivada, plena de matullos y hierbas y que no ye guaire buena pa sembrar.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0386/038615.pdf Fuella d'o vértiz cheodesico]
Tozal de Sant Blas

O **tozal de Sant Blas** (en castellano *Tozal de San Blas*) ye un tozal de 288 metros d'altaria situau en o termin municipal de Sena, en os Monegros.

Se troba en a depresión d'Ebro y en a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0357/035743.pdf Fuella d'o vértiz cheodesico]
Sierra de Xixena

A **sierra de Xixena** (en castellano *Sierra de Sigena* u *Sierra de Sijena*) ye una sierra que se troba en a comarca aragonesa d'os Monegros, en a muga entre os municipios de Sena y Villanueva de Xixena.

## Cheodesia
Bi ha un vértiz cheodesico a 595 metros d'altaria en o suyo extremo norte.

## Referencias

## Vinclos externos
*  ''Ruta por los 'bienes naturales' de la sierra de Sijena'', en *[[Heraldo de Aragón]]*, 25 de febrero de 2019.